ఋతువిరతి

ఋతువిరతిని , క్లైమాక్టిరిక్ అని కూడా పిలుస్తారు. ఇది మహిళల శరీర ధర్మం. సాధారణంగా ఇది చాలా మంది మహిళలల్లో ఋతుస్రావం శాశ్వతంగా ఆగిపోతుంది, వారు ఇకపై పిల్లలను ప్రసవించలేరు. దీనినే ఆంగ్లంలో మెనోపాజ్ అంటారు.  ఋఋతుక్రమం అంటే ఒక అమ్మాయికి ఋతుకాలము  ప్రారంభమయ్యే సమయం. ఋతువిరతి దీనికి పూర్తిగా వ్యతిరేకం, ఋతువిరతి సాధారణంగా 49 నుండి  52 సంవత్సరాల మధ్య సంభవిస్తుంది. వైద్య నిపుణులు ఒక మహిళకు ఒక సంవత్సరం పాటు ఋతుస్రావం కలుగనప్పుడు ఋతువిరతి సంభవించినట్లు నిర్వచిస్తారు. అండాశయాల ద్వారా హార్మోన్ ఉత్పత్తి తగ్గడం వలన ఈ పరిస్థితి ఏర్పడుతుంది.   ఇలాంటప్పుడు సాధారణంగా 45 సంవత్సరాల వయస్సులో గర్భాశయం తొలగించిన తరువాత ఈ  లక్షణాలు ముందుగానే సంభవిస్తాయి.గర్భాశయాన్ని తొలగించడానికి శస్త్రచికిత్స చేయించుకున్నప్పటికీ ఇంకా అండాశయాలు ఉన్నవారిలోను, శస్త్రచికిత్స చేయించుకున్న తరువాత లేదా వారి హార్మోన్ స్థాయిలు పడిపోయినప్పుడు రుతువిరతి సంభవించినట్లు పరిగణిస్తారు.
లక్షణాలు
ఋతువిరతికి ముందు సంవత్సరాలలో, సహజంగానే ఒక మహిళ ఋతుక్రమం  సక్రమంగా ఉండదు, అంటే ఋతుక్రమం ఎక్కువ లేదా తక్కువ వ్యవధిలో ఉండవచ్చు ఇంకా  తేలికగా లేదా ఎక్కువ ఉండవచ్చు.  ఈ సమయంలో, మహిళలకు తరచుగా వేడి ఆవిర్లు లాంటివి అనుభవం లోకి వస్థాయి, ఇవి సాధారణంగా 30 సెకన్ల నుండి పది నిమిషాల వరకు ఉంటాయి.  చర్మం వణుకడం, చెమట పట్టడం ఎర్రబడటం వంటి లక్షణాలు ఉండవచ్చు. హాట్ ఫ్లాషెస్ ఒకటి లేదా రెండు సంవత్సరాల తర్వాత జరగడం ఆగిపోతుంది. ఇతర లక్షణాలలో యోని పొడి బారడం, నిద్ర, మానసిక స్థితిలో మార్పులు ఉండవచ్చు. లక్షణాల తీవ్రత మహిళలను అనుసరించి  మారుతూ ఉంటుంది. ఋతువిరతికి  గుండె జబ్బులతో సంబంధం ఉంటుందని తరచుగా భావించినప్పటికీ, ఇది ప్రధానంగా పెరుగుతున్న వయస్సు కారణంగా సంభవిస్తుంది కాబట్టి ఋతువిరతికి ప్రత్యక్ష సంబంధం లేదు. ఇంకా కొంతమంది మహిళల్లో, ఎండోమెట్రియోసిస్ లేదా బాధాకరమైన ఋతుకాలము  వంటి సమస్యలు, ఈ రుతువిరతి తర్వాత మెరుగుపడతాయి.
కారణాలు
ఋతువిరతి సాధారణంగా సహజమైన మార్పు, ఎందుకంటే అండాశయాలు వయస్సు క్రమంతో చిన్నవిగా మారుతాయి. పొగాకు ధూమపానం చేసేవారిలో ఇది ముందుగానే ఏర్పడవచ్చు. ఈ పరిస్థితికి వేరు కారణాలు అంటే అండాశయాలను తొలగించే శస్త్రచికిత్స లేదా కొన్ని రకాల కీమోథెరపీ ఉన్నాయి. శారీరక స్థాయిలో, అండాశయాలలో ఈస్ట్రోజెన్ ప్రొజెస్టెరాన్ హార్మోన్ల ఉత్పత్తి తగ్గడం వల్ల ఋతువిరతి సంభవిస్తుంది. 
నిర్ధారణ, చికిత్స
సాధారణంగా  రక్తం లేదా మూత్రంలో హార్మోన్ స్థాయిలను కొలవడం ద్వారా ఋతువిరతిని నిర్ధారించవచ్చు.  

సాధారణంగా దీనికి  చికిత్స అవసరం లేదు. అయితే,  హాట్ ఫ్లష్ లు వంటి కొన్ని లక్షణాలు  చికిత్సతో మెరుగుపడవచ్చు. ధూమపానం, కెఫిన్, మద్యాన్ని నివారించడం సిఫార్సు చేస్తారు. చల్లని గదిలో నిద్రపోవడం, ఫ్యానును ఉపయోగించడం ఉపశమనం కలిగిస్తుంది.  ఋతుక్రమం ఆగిపోయినప్పుడు  హార్మోన్ థెరపీ (MHT) క్లోనిడిన్, గాబాపెంటిన్, లేదా సెలెక్టివ్ సెరోటోనిన్ రీఅప్టేక్ ఇన్హిబిటర్స్. వాడుతారు. వ్యాయామం కూడా  నిద్ర పట్టని సమస్యలకు సహాయపడుతుంది. అయితే MHT  దుష్ప్రభావాల గురించి ఆందోళనలు ఉన్నందున, దీనిని అరుదుగా చాలా అవసరం ఉన్నవారికి మాత్రమే సిఫార్సు చేస్తున్నారు. ప్రత్యామ్నాయ ఔషధాల  ప్రభావం గురించిన ఆధారాలు కనుగొనలేదు. ఆయితే ఫైటోఈస్ట్రోజెన్లకు తాత్కాలిక నివారణకు సంబంధించిన ఆధారాలు ఉన్నాయి.  ఇది రుతువిరతి తర్వాత బోలు ఎముకల వ్యాధికి చికిత్స చేయడానికి బజెడోక్సిఫెన్ ఉపయోగిస్తున్నారు.

 ముందులు 

 ఫెజోలినెంట్: మెనోపాజ్ కారణంగా వచ్చే వేడి ఆవిర్లు చికిత్సకు ఉపయోగించే ఒక ఔషధం.
 ఆస్పెమిఫేన్: మెనోపాజ్ కారణంగా మహిళల్లో యోని క్షీణతకు చికిత్స చేయడానికి ఉపయోగించే ఒక ఔషధం.

ఇది కూడా చూడండి
మెనోపాజ్ లో రక్తస్రావం

 సూచనలు 

వర్గం:గర్భాశయ వ్యాధులు
వర్గం:శారీరక సమస్యలు
వర్గం:మెనోపాజ్
వర్గం:ఋతు చక్రం